|  |  |
| --- | --- |
| 10.09.2019. | Nr. 2.5/2019/3151 |
| Uz | Nr. |

|  |
| --- |
| Sarunu procedūras pretendentiem |

Par sarunu procedūru "Rezerves dispečervadības un datu centra izbūve" (ID Nr.AST2019/70) – atbildes uz pretendenta jautājumiem

Ļ. cien. dāmas / a. god. kungi!

Ar šo vēstuli sniedzam atbildes uz pretendenta jautājumiem par sarunu procedūru.

**1. Jautājums:** Nolikuma punktā Nr.6 norādīts: Darbu izpildes termiņš – 15 kalendārie mēneši. Lokālā tāmē Nr.1 "Būvlaukuma organizācija un uzturēšana" norādīti 12 mēneši. Lūgums labot vai arī mēnešu skaitu nenorādīt – atstājot to būvuzņēmēja pārziņā.

***Atbilde:*** *Lokālā tāme Nr. 1 "Būvlaukuma organizācija un uzturēšana" ir labota (skat. vēstules pielikumā Nr.1).*

**2. Jautājums:** Tehniskā projekta lapā AR-4 dotajām metāla ārdurvīm (ĀD1 un D-1) norādīts siltumcaurlaidības koeficients Uw=1,2. Šādu vērtību metāla durvīm nav iespējams sasniegt, lūgums koriģēt parametru! Kā arī norādām, ka durvis paredzētas bez sliekšņa, tātad, siltumcaurlaidības koeficients būs sliktāks, nekā tādām pašām durvīm ar slieksni.

***Atbilde:*** *Durvīm ĀD-1 un D-1 ir palielināts siltuma caurlaidības koeficients Uw  līdz 1,5 W/m2K ( skat. BP lapu AR-4i vēstules pielikumā Nr.2).*

**3. Jautājums:** Tehniskā projekta lapā AR-4 dotajam AL logam (L-1) norādīts siltumcaurlaidības koeficients Uw=1,0. Šādu vērtību šāda tipa logam nav iespējams sasniegt, lūgums koriģēt parametru?

***Atbilde:*** *Logam L-1 palielināts  siltuma caurlaidības koeficientu Uw  līdz 1,2 W/m2K ( skat. labotu  BP lapu AR-4i vēstules pielikumā Nr.2).*

**4. Jautājums:** Tehniskā projekta lapā ESS-DC-AR-1 norādīta tērauda režģa nodalošā starpsiena. Lūgums norādīt starpsienas parametrus, iespējams, norādīt ražotāju?

***Atbilde:*** *Tērauda režģa nodalošā starpsiena var tikt veidota no jebkāda gaisu un gaismu caurlaidīga metāla žogu materiāla – piemēram 3D vai 2D žogs, krāsu pirms izbūves saskaņojot ar Pasūtītāju. Starpsienas durvīm (vārtiņiem) jābūt ar iespēju aprīkot ar slēdzeni, piekļuves kontroli utt.*

**5. Jautājums:** Tehniskā projekta lapā ESS-DC-AR-4 norādīta iekārto griestu sistēma ar apjomu S=74,56 m2. Izsniegtajos darbu apjomos šī darbu veida nav un datu centra telpās paredzēti sendvičtipa paneļu griesti. Lūdzu norādīt, kurā pozīcijā iekļaut iekārto griestu izmaksas?

***Atbilde:*** *Lokālā tāme Nr. 13 "Datu centrs - grīda, sienas un griesti" papildināta ar piekārto griestu apjomu ( skat. vēstules pielikumā Nr.1).*

Pasūtītājs precizē Lokālo tāmi Nr.2. No Lokālās tāme Nr.2 "Zemes darbi" tiek izslēgts apjoms "Izvest un utilizēt esošo dzelzsbetona balstu nokrautni" (skat. vēstules pielikumā Nr.1). Darbs uz šo brīdi ir jau izpildīts.

Pielikumā:

1. Precizēta Lokālā tāme .xlsx datne – 7 lpp.;
2. BP lapa AR-4i.pdf datne – 1 lpp.

Ar cieņu

|  |  |
| --- | --- |
| Valdes loceklis | Mārcis Kauliņš |
|  |  |

Strika 67725253